**ROMÂNIA**

Județul Călărași

**PRIMARUL COMUNEI ALEXANDRU ODOBESCU**

# DISPOZIȚIA

**privind constituirea comisiei de analiză a reclamațiilor administrative privind încălcarea dreptului de acces la informațiile de interes public**

Primarul comunei Alexandru Odobescu, județul Călărași,

***Având în vedere:***

Referatul secretarului general al comunei nr.1415/10.04.2025;

Prevederile art.21 din Legea nr.544/2001 privind liberul acces la informațiile de interes public, cu modificările și completările ulterioare;

Prevederile art.35 din Hotărârea Guvernului nr.123/2002 privind aprobarea Normelor metodologice de aplicare a Legii nr.544/2001 privind liberul acces la informațiile de interes public;

În temeiul prevederilor art.155 alin.(1) lit. e) respectiv art.196 alin.(1) lit. b) din

Codul administrativ aprobat prin Ordonanța de Urgență a Guvernului nr.57/2019, cu modificările și completările ulterioare,

D I S P U N :

**Art.1.- (1)** Se constituie comisia pentru analiza reclamațiilor administrative privind încălcarea dreptului de acces la informațiile de interes public, în următoarea componență:

LAZAR NICOLETA – consilier superior – stare civila;

MIRCEA MARIUS CRISTIAN – consilier superior - urbanism;

IGNAT GERMINA – consilier superior – registrul agricol.

**Art.2.-** Comisia va avea în responsabilitate următoarele atribuții: - Primește și analizează reclamațiile persoanelor;

- Efectuează cercetarea administrativă:

* Stabilește dacă reclamația persoanei privind încălcarea dreptului de acces la informațiile de interes public este întemeiată sau nu;
* În cazul în care reclamația este întemeiată, propune aplicarea sancțiunii disciplinare pentru persoana responsabilă și comunicarea informațiilor de interes public solicitate;
* În cazul funcționarilor publici culpabili, comisia de analiză va informa despre rezultatul cercetării administrative comisia de disciplină a instituției, care va propune aplicarea unei sancțiuni corespunzătoare, potrivit legii;
* Redactează și trimite răspunsul solicitantului.

**Art.3.-** Cu ducerea la îndeplinire a prezentei se încredințează membrii comisiei.

**Art.4.-** Prezenta dispoziție se comunică, prin intermediul secretarului general al comunei, în termenul prevăzut de lege, Prefectului județului Călărași, membrilor comisiei și Compartimentului resurse umane și stare civilă.

# P R I M A R ,

# EREMIA NICULAE ,

# 

# CONTRASEMNEAZA PENTRU LEGALITATE

# SECRETAR GENERAL

# ILIE DOINITA

# Nr.48

# Emisa la comuna Alexandru Odobescu

# Astăzi 10.04.2025

# 